**PELIVIHJEET, KOKEMÄKI 24.6.2018**

**Lähtö 1 A) 4 / B) 2,3,5,10,11,12,1,9,7,6,8 / C) -**

4 ROKKOFF ei riittänyt lainkaan Turun hurjassa 4-vuotislähdössä, mutta siitä huolimatta myös Rokkoff vaikuttaa oikein kehityskelpoiselta 4-vuotiaalta. Viimeksi Riihimäellä se pujotteli ihan mukavasti neljänneksi. Startit vievät Vieskerin poikaa koko ajan eteenpäin, ja tässä tehtävässä uran avausvoitto on lähellä. Tosin, ori vaikuttaa vielä hieman varsamaiselta. 2 SOMAN SILKKI pystynee parantamaan selvästi yksin juoksemaansa koelähtötulosta. Tamma vaikuttaa selväraviselta, mikä näissä lähdöissä on iso etu. 3 GUNNAR GEE sijoittui Riihimäellä johtavan takaa viidenneksi. Tässä tehtävässä vastaavan tason suoritus riittää ravilla totosijoille. 5 LARVAN HELKA on aloittanut uransa aika tasapaksuilla suorituksilla. Tamman olemuksen ja tyylin perusteella sisällä on kuitenkin rahkeita parempaankin. Jarmo Saarela voi tuoda menoon yllättävänkin paljon lisää tehoja. 10 H.V. TUREKS ja 11 ASKEL VOITTO ovat nekin ravatessaan ainakin suosikkien epäonnistuessa täysin mahdollisia totohevosia.

**Lähtö 2 A) 3,4,1,14,9 / B) 7,5,12 / C) 6,2,10,13,8**

3 EXTREMELY FOXY ei voinut koelähdössä mitään ”voittajalle”, mutta kulki itsekin päätöspuolikkaan 16,8-kyytiä. Ori vaikutti vielä hieman varsamaiselta, mutta ravilla se pystyy kyllä parantamaan koelähtötulostaan. 4 ARROGANCE oli maaliskuisessa koelähdössään kohtuullinen. Joni-Petteri Irri kertoo 7 oikein –lehdessä, että ruunan pitäisi pystyä 1.19-tulokseen eikä erityistä laukkariskiä pitäisi olla. 1 YERBA K.A. suoritti koelähdössä 2. sisältä kohtuullisesti ollen maalissa kakkosena. Ori pääsee aloittamaan uransa loistavista lähtöasetelmista. 14 LAURILA’S GIMLI on ehdottomasti lähdön kovakuntoisin, mutta nykyraviurheilussa varsinkin lämminverilähdöissä menestyminen 60 metrin takamatkalta ei todellakaan ole yksinkertaista. Kaiken lisäksi ruunalla on konkreettinen laukkariskikin. 9 MERI FONT on ravia kulkiessaan yksi lähdön perushevosista. 7 NAVARRON TORNATORilla oli koelähdössä kaikki pelissä, eikä ruuna sinänsä tähän lähtöön hyvästä koelähtötuloksesta huolimatta kohoa A-hevosten kastiin. Harri Koivusen opastuksella se voi tosin juosta keulassa. 5 JETN STYLE ei vielä ainakaan maaliskuisessa koelähdössään suuremmin puhutellut. Silloin oli tosin lumirata, joten olosuhteet ovat erilaiset.

**Lähtö 3 A) 3 / B) 9,4,8,1,6,7,12,5,2,10,11 / C) -**

3 VENLAN VEKKULI on mielimatkallaan selkeä ykköshevonen. Ruuna oli Porissa vastaavalla matkalla hyvä kakkonen taivallettuaan pääosan matkasta 2. rataa ilman selkää. 9 ONNELAN VIISARI on lahjakas 5-vuotias tamma. Sijoittuihan se muun muassa Satakunta-ajon karsintalähdössä kakkoseksi vain Tarunlennolle häviten. Kauden avauksessa suoritus oli oikein vaisu, mutta viimeksi meno oli jo selvästi parempaa. Eiköhän noususuunta jatku edelleen. Takarivin lähtöpaikka sekä muita paljon pienempi rutiini ovat miinustekijöitä. 4 HURJAHARJA on kohonnut ihan mukavaan vireeseen ja on lähdön perushevosia. 8 VELARS kesti Turussa johtavan rinnalta rahoille selvästi tämänkertaista kovemmassa lähdössä. Seinäjoella ruuna jäi pussiin. 1 ROJALTI ja 6 HILUN VIPINÄ ovat tasaisia suorittajia. 7 LAGUUNI omaa riittävät vauhtivarat, ja pikamatkalla huumori voi riittää täyttä matkaa paremmin.

 **Lähtö 4 *Toto4-1*  A) 9 / B) 2,8,3,4,7,1 / C) 5,6**

9 SHADOW OF BRISBANE on rehtiydeltään parasta mahdollista A-luokkaa. Vaikka Classic Photon poika on pärjännyt aina hyvin, tuntuisi se vielä 7-vuotiaanakin kehittyneen pykälällä. Useat tämän kauden suoritukset ovat olleet todella hyviä. Vaikka tähän lähtöön tuskin on erityisemmin satsattu ja lähdöstä tuli yllättävän kovatasoinen, nauttii Shadow Of Brisbane vihjaajan luottamusta. Hurjassa vireessä on myös 2 GINELLI. Se ei ollut toissakerralla takakengittä parhaimmillaan (ihan hyvä silti silloinkin), mutta kengät jalassa meno on ollut viime aikoina hulppeaa. Viimeksi Vermossakin ori ehti vielä 5. ulkoa toivottomista asemista voittotaistoon upealla 800 metrin kirillään. Viimeiset 700 metriä taittuivat ulkoratoja pitkin peräti 10,0-kyytiä. Niin kova ja suoristusvarma hevonen Shadow Of Brisbane kuitenkin on, että 40 metrin etumatkankin turvin Ginelli jää rankingissa ”vasta” kakkoseksi. 8 SAFE CROSSING vakuutti Kokemäen voitossaan, eikä kunto ole kääntynyt sen jälkeen ainakaan laskuun. Laukat vain ovat pilanneet suorituksia. Viimeksi Turussa Safe Crossing näytti johtavan rinnalta hyvätasoisessa lähdössä totohevoselta, kunnes laukkasi loppukaarteessa. Safe Crossing on lähdön selkeä kolmoshevonen. 3 SELENE LUNE ja 4 PIQUANT STRIDE ovat rehtejä puurtajia, joilta on aina lupa odottaa täysipainoista suoritusta. Silti tämän tasokkaan lähdön voittaminen olisi yllätys. 7 MYSTIC POWER ja 1 RED GUY USER ovat hyviä pitkän matkan hevosia, mutta ne eivät ole olleet viime aikoina parhaimmillaan. Siitä huolimatta, että Mystic Powerilla on allaan kaksi totosijaa.

**Lähtö 5 *Toto4-2* A) 4,6,2 / B) 7,10,3,12,1,9,8 / C) 5,11**

Kolme A-hevosta voisi tulla rankingissa oikeastaan missä järjestyksessä tahansa. 4 STAR IT olkoon niukka ykkösrankkaus sillä ajatuksella, että voisi päästä lähdön onnistuessa johtopaikalle. Viimeksi Turussa alkuun panostaminen aiheutti kylläkin laukan, minkä ori pudotti alas lennosta ja pääsi lopulta 4. ulos. Siitä ori ylsi täysipainoisella suorituksella neljänneksi. 6 WALL STREET COMERY jäi viimeksi Teivossa 2. sisältä voittajan taakse pussiin. Turussa ruuna kiri joukon hänniltä päätöspuolikkaan 13,4-kyytiä. Ruuna pystyy kyllä haluttaessa avaamaan ihan reippaastikin. 2 YEEZUZ ei ole voittanut vielä koskaan, mutta se sijoittuu jatkuvasti mukavasti, ja eiköhän uran avausvoittokin sieltä vielä tänä kesänä tule. Lähtöpaikkakin on mainio, joten voitto voi tulla jo nyt. Viimeksi Teivossa Yeezuz hyökkäsi 5. ulkoa kierros jäljellä, eteni johtavan rinnalle 700 jäljellä ja sitkisteli rehdisti kakkoseksi vain keulassa juosseelle Kitty Beatille häviten. 7 KING OF MEMORY on niin nopea avaaja, että se voi päästä seiskaradaltakin hyviin asemiin. Siinä onnistuessaan ruunalla olisi pikamatkalla realistiset menestyssaumat. 10 LANGEN’S CZA CZA on tasaisen varma suorittaja, joka ainakin ylivauhtisessa juoksussa voi edestä lopussa aivan kärkeen. 3 TAGLIATELLA voi hyvältä paikaltaan seurailla kärjen tuntumaan. 12 GINDER kiri Vermossa mukavasti, mutta lähtöpaikka on synkkä.

**Lähtö 6 *Toto4-3, PD-1*  A) 14,11,9,5,6 / B) 4,3,8,2,10 / C) 1,12**

Tammasarjasta löytyy monta mahdollista voittajaa. 14 UNEQUALLED STRIDE olkoon marginaalinen ykkösrankkaus. Se on menestynyt viime starteissaan mainiosti, eikä kuntokäyrä osoita ainakaan alaspäin. Viimeksi Seinäjoella Unequalled Stride iski 5. ulkoa jo 1300 jäljellä, eteni johtavan rinnalle 900 jäljellä ja jyräsi oikein varmaan voittoon ohi keulassa juosseesta Rapid Leaderistä. Muut putosivat kirivaiheessa kauas laadukkaan kärkikaksikon kyydistä. 11 WALL IN CARLINA on kohonnut loistoiskuun. Viimeksi Turussa se kiertyi 3. ulkoa johtavan rinnalle 1200 jäljellä ja tuli vahvasti maaliin asti. 9 LOVELY SECRET on ottanut tällä kaudella turhanpäiväisiä laukkoja, mutta Lahden keulavoitossaan tamma oli suorastaan mainio. Huolimatta 13-kyytisestä avauskierroksesta tamma piti loppuun asti rehdisti kiinni asemistaan. Itse asiassa The Rectoria lukuun ottamatta muut tulivat maaliin paljon myöhemmin. Lovely Secret pystyy selästäkin terävään kiriin, mistä parhaana osoituksena viime vuoden Tammahambon kolmas sija. Laukkaan ei kuitenkaan ole varaa. 5 TWIST IN TIME on nakutellut totosijoja hyvällä prosentilla. Tamma pääsee liikkeelle 20 metriä edellä mainitun kolmikon etupuolelta, mikä antaa mahdollisuuden kamppailla aivan kärkisijoista. 6 SUNNIE laukkasi viimeksi heti lähdössä hylkäykseen, mutta kahteen edelliseen se suoritti mukavasti. Riihimäen ylivoimainen soolovoitto tuli oikein heikkotasoisesta lähdöstä, mutta tätä edeltäneen Lahden lupaavan loppukirin perusteella Sunniella on rahkeita menestyä ihan hyvätasoisissakin lähdöissä. Voltin viitosrata voi tosin aiheuttaa Kokemäen kapealla radalla ongelmia. 4 MI MARLIIS ja 3 PANCAKE ROCKS kärkkyvät kuumimpien suosikkien epäonnistumista. Pancake Rocks on lähdön ainoa 3-vuotias, joten se lähtee matkaan altavastaajana.

**Lähtö 7 *Toto4-4, PD-2* , Troikka A) 6 / B) 10,14,9,5,13,3,11,8,4,2,7,1,12 / C) -**

6 HUVIN VIKU on kohonnut vallan hurjaan iskuun. Viimeksi Vermossakin se kiri vielä voittotaistoon, vaikka laukkasi lähdössä pahoin. Viimeiset 1900 metriä sujuivat upeasti 25,0-vauhdilla ja päätöspuolikas hurjasti 21,3-kyytiä. Kiihdytysvaihe on lähdön kulminaatiopiste nytkin. Mikäli Huvin Vikun kiihdytys onnistuu ravilla, ei se hevin ole tässä lyötävissä. 10 MELLUN MYRSKY on ottanut viime starteissaan turhanpäiväisiä laukkoja, mutta kauden kahdessa ensimmäisessä kisassaan se kiri kyllä hyvin. Ravilla Mellun Myrsky jyrää tässä korkealle. Upean uran tehnyt 14 HULLUMIES palaa vielä kerran radoille. On mielenkiintoista nähdä, että minkälaisiin suorituksiin ori vielä viimeisen puolen vuoden kilpailuoikeuden aikana pystyy. Luokka oriilla on kuitenkin niin hurja, että se kohoaa kohtuullisen mukavan koelähtösuorituksen jälkeen yhdeksi tämän lähdön perushevosista. 9 JUNKAPUNKA kesti viimeksi johtavan takaa ihan mukavasti neljänneksi. Lähdössä on laukkariski. 5 TULI-RUBIINI on vakiinnuttanut viime starteissa tasonsa, mutta kuntopiikkiä ei ole vielä löytynyt. 13 APILAN PALLOSALAMA omaa valtavat vauhtivarat. Sijoitus on kiinni kilpailuhuumorista. 3 KONRAD ottaa ravilla ensimmäiset keulat, mutta huippukunto on ollut kadoksissa. 11 EICKU on pitkältä tauolta iso arvoitus, sillä tamma ei ole kilpaillut Vermon kuningatarkilpailun jälkeen.

**Lähtö 8  A) 5,3,11 / B) 9,1,2,6,16,10 / C) 8,15,7,14,13,4,12**

5 COSTEL GRAVEHILL on aloittanut kautensa kahdella kakkossijalla ja on osoittanut pystyvänsä tekemään itse juoksuakin. Ori kulki jo Teivon koelähdössä päätöspuolikkaan 13,3-kyytiä. Menestyskulku saanee jatkoa, mikäli vain voltin viitosrata kapealla radalla ei tuota hankaluuksia. 3 OILSHEIK jäi viimeksi laukkailemaan juoksulangalta lähtötelineisiin. Kolmosrata sopinee ruunalle paremmin. Ravia kulkiessaan Oilsheik on yksi lähdön kolmesta kovasta voitontavoittelijasta. Kolmas kova voitontavoittelija on kovakuntoinen, mutta epävarma 11 MARLON DEE. Suosikkikolmikon jälkeen seuraaviin tulee iso rako. 9 DEVIL STEP ei ole kovinkaan nopea avaaja, mutta edennee ravia kulkiessaan lopussa kärjen tuntumaan. 1 FLYING DIAMOND pääsee aloittamaan kautensa loistavista lähtöasetelmista. 2 FINDER ALLEY laukkasi viimeksi heti ensimmäisessä kaarteessa pitkäksi, mutta kulki hylättynä viimeiset 1100 metriä 15,3-kyytiä. Myös 6 READY CREDIT kärkkyy nappionnistumisella totosijaa. 16 FORGIVE ME MY SINSin kohdalla asetelmat ovat haastavat.

**Lähtö 9 *Troikka* A) 4,9,10 / B) 1,3,2,12,11,6,5 / C) 8,7**

4 PONTIUS PILATE aloitti kautensa kahdella Vermon keulavoitolla, mutta sen jälkeen lähtöpaikat ovat olleet Poria lukuun ottamatta takarivissä. Porissa ruuna eteni johtopaikalle ensimmäiseen kaarteeseen mentäessä, mutta laukkasi samassa. Kokemäen kaarteet ovat varmasti Pontius Pilatelle riskitekijä, mutta ravilla ruunalla on hyvät saumat keulavoittoon. 9 ROSEGIRL aloitti kautensa vaisulla esityksellä, mutta kolmessa viime startissa suoritukset ovat olleet ihan mukavia. Viimeksi Turussa vastus oli laadukas, ja juoksukin meni pieleen. Takarivin lähtöpaikka on varsinkin pikamatkalla nopeaa avaajaa vastaan, mutta juoksu voi silti sujua jouhevasti. 10 MIDSUMMER LOVE tuli tiistaina Teivossa maaliin asti kärjen tuntumassa. Lähdöstä voi tulla reipasvauhtinen, ja ainakin silloin Midsummer Love olisi yksi lähdön voitontavoittelijoista. 1 DEMBA ME TOO tuskin pystyy pitämään johtopaikkaa, mutta lähtöpaikka on silti hyvä. Viime aikoina montélähtöihin keskittynyt 3 WILD BLUEBERRY on nopea avaaja, jolle lyhyt matka on ilman muuta plussaa. Ruuna juossee joko keulassa tai Pontius Pilaten takana 2. sisällä. 2 EXCELLENT SECRET on kerrankin päässyt eturiviin. Kyseessä ei ole lainkaan niin nolo hevonen kuin tulosrivi antaa ymmärtää, kunhan vain palaset loksahtavat uudelleen kohdalleen. 12 MIGHTY MANin ja 11 TERESA MAXin kohdalla alkuasetelmat ovat melkoisen haastavat. Molempien kohdalla ohjastaja nostaa kylläkin tässä lähdössä mahdollisuuksia.

**Lähtö 10  A) 14,10,2,5,11,1 / B) 4,3,13,12,9,8,7,6 / C) -**

Kaksipäiväiset juhannusravit päättyvät todella vaikeaan pelipähkinään. 14 OLIVIA tulee usein hyvin perille ja vaikuttaa näihin sarjoihin oikein kyvykkäältä, mutta onnistumisia tulee sen verran harvoin, ettei tammaan millään tavoin varauksetta voi luottaa. 10 VILLILÄN VESA on aina vaikuttanut ihan pystyvältä, mutta ravi ei ole tahtonut kestää kasassa ja välillä tulee ihmeellisiä mutkiakin. Nyt alla on kuitenkin jo neljä peräkkäistä totosijaa, joten suunta vaikuttaa oikealta, vaikka on edellä mainittuja ongelmia näkynyt viime starteissakin. Joka tapauksessa kunto ja kyvyt riittävät menestykseen. 2 ROKIN LENTO on todella epävarma, mutta ravilla se on tähän lähtöön riittävä hevonen. 5 FIANNAN MYSTI kamppaili viimeksi Vermossa johtavan rinnalta tiukasti voitosta tehden uran toistaisesti selvästi parhaan suorituksen. 11 KARLO on toivottoman epävarma, mutta ravilla sillä olisi menestyspotentiaalia tähän tehtävään. 1 VEETIN RALLI ei ole esittänyt tänä vuonna aivan sellaista virettä kuin viime kauden parhaissa starteissa, mutta lähtöpaikka on mainio ja alla olevat kilpailut ovat todennäköisesti vieneet ainakin hieman eteenpäin. Lähdössä ei ole mukana yhtään täyttä statistia, joten tässä epävarmojen hevosten mittelössä isokin yllätys on mahdollinen.

**VIHJESYSTEEMIT:**

**TOTO4 (lähdöt 4-7)**

**Pieni systeemi Suuri systeemi**

I 9 Shadow Of Brisbane (2,8) I 9 Shadow Of Brisbane (2,8)

II 2,4,6 (7,10) II 2,4,6,7,10 (3,12)

III 5,6,9,11,14 (4,3) III 3,4,5,6,9,11,14 (8,2)

IV 6 Huvin Viku (10,14) IV 3,5,6,9,10,11,13,14 (8,4)

15 riviä\*0,20 euroa = 3 euroa 280 riviä\*0,20 euroa = 56 euroa

**PÄIVÄN DUO (lähdöt 6-7)**

**Pieni Systeemi Suuri systeemi**

I 5,6,9,11,14 I 3,4,5,6,9,11,14

II 6 Huvin Viku II 6 Huvin Viku

5 yhdistelmää 7 yhdistelmää

**TROIKKA (lähtö 7)**

**Pieni systeemi Suuri Systeemi**

I 6 Huvin Viku I 6 Huvin Viku

II 10 Mellun Myrsky II 3,5,9,10,11,13,14

III 3,5,9,11,13,14 III kaikki

6 yhdistelmää\*0,50 euroa = 3 euroa 84 yhdistelmää\*0,50 euroa = 42 euroa

**TROIKKA (lähtö 9)**

**Pieni systeemi Suuri Systeemi**

I 4,9,10 I 4,9,10

II 4,9,10 II 1,3,4,9,10

III 1,3,4,9,10 III 1,2,3,4,5,6,9,10,11,12

18 yhdistelmää\*0,50 euroa = 9 euroa 96 yhdistelmää\*0,50 euroa = 48 euroa

Vihjeet laati: Jouni Toroska